《和元卿二首 其二》
宋代·慕容彦逢

荆吴豪俊最缤纷，功烈平西自出群。节操不惭张御史，功名终似李将军。

安仁句语聊书实，宣佩声猷更袭芬。岂谓千年有遗恨，数间颓屋枕溪垠。

作者简介：（1067—1117）常州宜兴人，字淑遇，一作叔遇。哲宗元祐三年进士。复中绍圣二年弘词科。累迁太学博士。徽宗朝，除秘书省校书郎，三迁至左司谏，又擢中书舍人、尚书兵部侍郎，颇受知徽宗。为蔡京排挤，出知汝州。政和元年召还，官至刑部尚书。性嗜学，博通经史诸子，词章雅丽简古，挥笔立就，一时典册，多出其手。卒谥文友。有《摛文堂集》。